Za priznavanje ur v okviru OIV za KIZ je **potrebno opraviti vse tri dejavnosti** (skupno 10 ur)

1. **OBISK oziroma PREDSTAVITEV DVEH KNJIŽNIC – univerzitetna in splošna mestna**

UNIVERZITETNA KNJIŽNICA MARIBOR

* spoznate storitve in dejavnosti te ustanove ter se po prostorih sprehodite
* preskusite delovanje in možnosti uporabe knjižničnega kataloga z aplikacijo mCOBISS
* seznanite se z eUKM (DKUM, UM:NIK, Bowzine, EndNote, Biomedi ipd. baze)
* seznanite se z domoznansko zbirko UKM

Kdor se ne more udeležiti predstavitve po [urniku svojega razreda](UKM_21_22-2.pdf), NUJNO obvesti na knjiznica@druga.si in se dogovori za termin, ki ga imajo drugi razredi.

MARIBORSKA KNJIŽNICA, enota Rotovž

* spoznate praktično uporabo elektronskih virov (baze EbscoHost, Enciklopedijo Britannico, dostope do različnih časopisov in časnikov, portal Kamra idr.)
* za aktivno delo potrebujete svojo člansko številko (izkaznico) in geslo

Kdor se ne more udeležiti predstavitve po [urniku svojega razreda](ROTOV%C5%BD_21_22-2.pdf), NUJNO obvesti na knjiznica@druga.si in se dogovori za termin, ki ga imajo drugi razredi.

\*\*\*

1. **OBISK DOGODKA ali PREBRANA KNJIGA**

**Izberete lahko med dvema možnostima**:

1. Kadarkoli od oktobra do konca marca se vsak po lastni izbiri udeleži vsaj enega dogodka **v organizaciji Mariborske knjižnice** ([pregled trenutnih dogodkov](https://www.mb.sik.si/prireditve-1.html)) **ali UKM** ([pregled trenutnih dogodkov](https://ukm.um.si/calendar)).

Vsak mesec boste po e-pošti prejeli opomnik o dogodkih. Vendar ne čakajte do zadnjega meseca.

In čimprej po obisku dogodka **oddajte poročilo**, ki naj upošteva:

* zapis **lastnega mnenja** o doživetem
* kateri dogodek ste obiskali
* zakaj in s kakšnimi pričakovanji ste se dogodka udeležili
* izpostavite, kaj vas je pri dogodku pritegnilo ali pa vam ni bilo všeč
* ali ste vajeni obiskovanja podobnih dogodkov
* dolžina in oblika poročila je vaša odločitev.

Pri pošiljanju v zadevo vpišite: KIZ 2021 DOGODEK Razred Priimek. Poročilo pošljete na naslov: knjiznica@druga.si

1. Kadarkoli od oktobra do konca marca vsak po lastni izbiri prebere vsaj eno [**knjigo iz seznama**](https://knjiznica.druga.si/svet-branja/druga-bere-bralna-zna%C4%8Dka) predlaganih naslovov.

Vsak mesec boste po e-pošti prejeli opomnik s priporočili za branje. Vendar ne čakajte do zadnjega meseca.

In čimprej po branju knjige **oddajte poročilo**, ki naj pove:

* kakšen je vaš splošen odnos do branja
* katero knjigo ste prebrali
* zakaj ste se odločili ravno zanjo
* s kakšnimi pričakovanji ste se lotili branja
* kje in ob katerih urah dneva ste brali (na vlaku, na tleh, v kuhinji, čez vikend, pred spanjem …)
* kako dolgo ste brali in vaše doživljanje med branjem,
* kaj vas je med branjem spodbujalo ali odvračalo od branja (okolica, vsebina, lastno počutje idr.)
* dolžina in oblika poročila je vaša odločitev.

Pri pošiljanju v zadevo vpišite: KIZ 2021 KNJIGA Razred Priimek. Poročilo pošljete na naslov: knjiznica@druga.si

\*\*\*

1. **PIŠEM SEMINARSKO NALOGO - DELAVNICA**

V pomoč pri pisanju seminarskih nalog vam bo delavnica pisanja strokovnih besedil o tem, kako uspešneje **iščemo, preverimo in uporabljamo različne vire, poudarek bo na elektronskih virih**.

Naučili se jih boste uporabljati ter ocenjevati po zahtevanih merilih.

Za izbrani predmet in temo boste s konkretnimi primeri preverili, **kako najdete** točno določene dokumente, **kako preverite** avtorstvo, **zakaj ste pozorni** še na druge lastnosti virov.

Po opravljeni nalogi se ne boste več spraševali, zakaj je potrebno prebrano napisati s svojimi besedami in zakaj je potrebno na vsakem koraku navesti svoj vir… Spoznali boste veliko posebnosti in jih tudi razumenli.

Z usvajanjem ustreznih **tehnik iskanja in vrednotenja virov** postajate vse bolj samostojni in suvereni**, z doslednim upoštevanjem avtorskih pravic pa tudi odgovorni uporabniki informacijskih virov**.